Ari Wahlberg

Ari Wahlberg (s. 1967 Helsinki) on suomalainen muusikko ja lauluntekijä. Hän on asunut vuosina 1995-2009 ulkomailla, Sveitsissä ja Saksassa. Hänen tunnetuimmat albuminsa ovat "Laululintunen", "Tässä maailmassa" ja "Mä oon sun Elvis". Koulutukseltaan Ari Wahlberg on kokki. 
Varhaiset ajat.
Ari Wahlberg aloitti musiikin opiskelun 10-vuotiaana Paavalin Kirkon musiikkiopistossa Helsingissä nokkahuilun ja pianon soitolla. Klassisen kitaran soittamisen hän aloitti yksityisesti paria vuotta myöhemmin. Opettajina olivat muun muassa edesmennyt Heikki Jaakkola. Elvis Presleyn, Hurriganesin ja Irwin Goodmanin musiikki tekivät suuren vaikutuksen tuolloin Ariin, kuin myös Suomessa alkanut valtavat mittasuhteet saanut rock-a-billy buumi. Ensimmäinen kaveripiiristä muodostettu yhtye harjoitteli Elviksen ja Johnny Cashin musiikin lisäksi rockabillyä. Musiikkiopistossa opiskelu loppui Ari Wahlbergin mielestä opetuksen yleiseen mielenkiinnottomuuteen. Tuolloin rock-musiikki, kitara ja yhtyesoittaminen olivat myös vieneet sydämen. Varhaisteini-iässä Ari jatkoi kitaransoiton opintojaan Martti Huttusen johdolla Helsingissä, käyden Pop &amp; Jazz opiston opetusohjelmaa läpi. Jo varhain Ari opiskeli myös eri opettajien johdolla laulamista ja klassisia äänenkäytön alkeita.
Ensimmäinen levytys.
Armeijan jälkeen Ari Wahlberg perusti oman yhtyeen ja aloitti suomenkielisten kappaleiden tekemisen. Ensimmäinen single ”Älä Tule” ilmestyi syksyllä v. 1990 Arin johtaman ”Wallberry”-yhtyeen esittämänä. Nyt Ari esittäytyi myös ensimmäistä kertaa julkisesti laulusolistina. Tätä ennen huomiota oli herättänyt yhtyeen alkuvuodesta paikallisradio-asemille toimittama promonauha ”Anna mun sua suukottaa”. Debyytti-albumi ”Laululintunen ilmestyi v.1992 samaisella yhtyeellä. Äänittäjänä ja tuottajana albumilla toimi Ari Hämäläinen, Studio Equaliz. Kaikki sävellykset ja sanoitukset olivat Ari Wahlbergin käsialaa. Ari Wahlberg toimi Espoon kulttuuritoimessa musiikkiorganisaattorina vuosina ´90-´93.
Rock-SM 1993.
Ari Wahlberg yhtyeineen osallistui Rock-SM:n -93-kilpailuun, päästeen Helsingin semifinaaliin Arin säveltämällä ja sanoittamalla pop-kappaleella ”Tähtiä ja tähtösiä”.
Ari ulkomailla v. 1995-2009.
Ruoanlaiton harrastus sai Ari Wahlbergin innostumaan myös alan ammattiin tähtäävästä opiskelemisesta. Hän valmistuikin ravintola-kokiksi Espoon Hotelli-ja ravintolakoulusta v.1995. Koulutuksen myötä syntyneet kansainväliset kontaktit houkuttelivat Ari Wahlbergin lähtemään gastronomisiin töihin Sveitsiin vuodeksi v. 1995. Ari jäi pysyvästi Sveitsiin vuoteen 1998, jonka jälkeen hän muutti Saksaan, jossa hän asui aina vuoteen 2009 asti.
Soololevy.
Ensimmäisen Sveitsin vuotensa aikana Ari Wahlberg kirjoitti lauluja tulevaan esikois-soolo-albumiinsa ”Tässä Maailmassa”. Albumi ilmestyi v.1997. Samaisena vuotena äänitettiin toinenkin levy: Mini-albumi: ”Ari Boy &amp; Tähtivieraat" (levyllä vieraili muun muassa Maria Hänninen). Äänitteestä julkaistiin ensipainos vuonna 1998. Tällä levyllä Ari käytti ensimmäistä kertaa haitaria (Rolf Storsjö). Haitarilla oli pitkään sen jälkeenkin olennainen rooli Arin musiikissa.
Saksassa asuessaan Ari Wahlberg esiintyi harvakseltaan, mutta kirjoitti lauluja entiseen malliin. Vuonna 2004 Ari Wahlberg julkaisi pitkän tauon päätteeksi mini-albumin ”Holiday Recordings 2004” uuden "Best of Presents"-yhtyeensä tahdittamana.
Mä oon sun Elvis.
Vuonna 2007 Ari Wahlberg kirjoitti lauluja uutta albumia varten. CD: "Mä oon sun Elvis" ilmestyi loppuvuodesta 2008. Samalta levyltä kappale ”Purkkaa” pääsi myös vuonna 2009 ilmestyneelle kokoelma-levylle "Pop&amp;Rock Collection Suomi-Finland", julkaisina Studio57. ""Mä oon sun Elvis": ei ole tribuutti levy, mutta kunnioittaa ja kiittää omalla tavallaan suurimman musiikillisen innoittajani Elvis Presleyn elämäntyötä", totesi Ari Wahlberg levynjulkaisun yhteydessä. Vuonna 2007 Ari Wahlberg kirjoitti laulun "Katutu Kanduli" "Mä oon sun Elvis"-albumille, kappaleessa yhdistyy kolme (3) eri kieltä, Afrikan gamban (kenian-) -, saksan - ja suomen kieli. Ari Wahlberg sanoo rakkauden Oliver poikaansa olleen innoittajana "Katutu kanduli"-laulun syntymiselle . Ari Wahlberg esiintyi kaksi kertaa perinteisessä Stuttgartin Joulukylässä vuonna 2008 suomalaisten osastolla. Ari teki Suomea tutuksi esittäen omia laulujaan ja suomalaiskansallista musiikkia kansainväliselle yleisölle.
Paluu Suomeen 2009.
Ari Wahlberg muutti takaisin Suomeen 15 ulkomaavuoden jälkeen jouluna 2009. Ari Wahlbergin vuoden 2010 teemoja olivat akustistiset "Mies, kitara ja karisma" - esitykset, 20-vuotisjuhlakonsertti Helsingissä ja opiskelun aloittaminen HEOn lauluntekijälinjalla 2010-2011 (Helsinki). HEOn lauluntekijälinjan koulutuksesta vastaavat Pekka Ruuska ja Martti Heikkilä. 
20-vuotisjuhlakonsertti.
4. syyskuuta 2010 Malmitalossa pidetyssä konsertissa juhlistettiin Ari Wahlbergin 20-vuotista uraa levylaulajana. Teostoon on rekisteröitynä yli 200 Ari Wahlbergin säveltämää ja sanoittamaa teosta.